<classify> Akihojiwa na waandishi wa habari jana baada ya mazoezi kwenye Uwanja wa Karume, Haroub alisema Gor Mahia ni timu ambayo ina historia ya kutokufungwa katika michuano yao ya ligi iliyopita hivyo wanahitaji kucheza nao kwa uangalifu mkubwa.Gor Mahia ni timu nzuri ambayo ina historia ya kutokufungwa hivyo mchezo wetu utakuwa ni mgumu, kwa hiyo tumejipanga kuhakikisha kuwa kila mchezo tunashinda, alisema.Alisema wanajipanga sio tu katika mchezo huo bali timu zote watakazokutana nazo kushinda kila mchezo na kujiweka katika nafasi nzuri. Haroub alisema timu zote zilizopo katika kundi lao zina umuhimu mkubwa kwao na zimefanya vizuri katika nchi zao.  <topic>: MICHEZO 